stanford-oval/wikipedia huggingface dataset:
Iquitos

| Iquitos |
| --- | --- |
 Iquitos ja Amazonjoki
 lippu:  vaakuna
 Iquitos
 Koordinaatit: 3°44′S, 73°15′W 
Valtio:  Peru
Alue:  Loreton alue
Maakunta:  Maynas
Perustettu:  1757
Hallinto:  
 – Hallinnon tyyppi:  Kunta
 – Pormestari:  Adela Jiménez
Pinta-ala:  
 – Kokonaispinta-ala:  368,9 km²
Korkeus:  104 m
Väkiluku (2017):  369 477
 – Väestötiheys:  1 006 as./km²
 – Metropolialue:  462 783
 
 www.munimaynas.gob.pe 
Infobox OKVirheellinen NIMI-arvo: 
Iquitos on kaupunki Perun Amazoniassa, Loreton alueella. Kaupungissa on noin 370 000 asukasta ja se sijaitsee Amazonjoen varressa noin 100 km alaspäin Ucayali- ja Marañónjokien yhtymäkohdasta ja vajaa 100 km ylävirtaan Napojoen suusta. Kaupunki on vain 104 metriä merenpinnan yläpuolella, vaikka matkaa jokea pitkin Atlantin valtamerelle on 3 400 km. Ilmasto on kuuma ja kostea (ka. kosteus 85 %).
Historiaa

Kaupunki sanotaan perustetun 1700-luvun puolivälissä, mutta ainakin jo vuonna 1736 paikalla oli pieni kylä. Vasta vuonna 1864 Iquitos alkoi kasvaa, kun siitä tuli Loreton alueen pääkaupunki. Kaupunki koki lyhyen kukoistuskauden 1900-luvun alussa ”kumikuumeen” aikana. ”Kumiparoonien” ajasta on jäljellä joitakin rakennuksia, muun muassa Gustave Eiffelin suunnittelema ”rautatalo”.
Uusi kasvuvaihe tuli sitten, kun Perun Amazoniasta löytyi öljyä. Nykyään Iquitos on ainutlaatuinen kaupan, talouden ja kulttuurin keskittymä keskellä monin paikoin lähes koskematonta trooppista sademetsää. Kuitenkin pääosin matalasti rakennettuna se pölyisine katuineen muistuttaa enemmän valtavan suureksi paisunutta kylää.
Liikenne ja kulkuyhteydet

Iquitos on maailman suurin kaupunki jonne ei pääse maanteitse eikä rautateitse[lähde? ] ja lähin maantieyhteys Limaan sijaitsee Pucallpassa (n. 4–6 päivän jokilaivamatkan päässä). Melko uusi maantie johtaa kaupungista vain lähellä Marañónin suuta sijaitsevaan Nauta nimiseen kylään. Amazonjoki on kuitenkin Iquitosiin saakka purjehduskelpoinen, joten kaupungissa on valtamerisatama.
Itse kaupungissa liikennöidään pääasiassa busseilla, moottoripyörillä ja ”motocarroilla” eli eräänlaisilla moottoripyöräriksoilla. Lähiliikenne kaupungin ulkopuolelle toimii jokilaivoilla. Liikennöintiin varsinkin kaupungin ympäristössä vaikuttaa Amazonin vedenkorkeuden vaihtelu. Vesi on korkealla marraskuusta toukokuuhun. Korkeimmillaan se on toukokuussa ja matalimmillaan lokakuussa. Vedenpinnan korkeusero vuoden aikana on 10–12 metriä.
Tutkimustyö

Kaupungissa on kaksi yliopistoa: Universidad Nacional de la Amazonia Peruana, joka on valtion yliopisto, ja Universidad Particular de Iquitos, yksityinen instituutti. Lisäksi kaupungissa toimii El Instituto de Investigaciones de la Amazonia Peruana (IIAP) eli Perun Amazonian tutkimuslaitos.
Luonnonsuojelualueet

Kaupungin läheisyydessä on Alpahuayo-Mishanan luonnonsuojelualue, josta Alwyn Gentry löysi 1980-luvun lopulla legendaariset 275 puulajia yhdeltä hehtaarilta. Iquitosista tehdään retkiä myös kauempana olevalle suurin piirtein Pohjois-Karjalan maakunnan suuruiselle Pacaya-Samirian luonnonsuojelalueelle. Sekä Pacaya-Samirian että Alpahuayo-Mishanan suojeluun on suuresti vaikuttanut myös suomalaissyntyinen itseoppinut biologi Pekka Soini (1941–2004), joka teki uraauurtavaa tutkimustyötä Perun Amazoniassa.
Aiheesta muualla

Kuvia tai muita tiedostoja aiheesta Iquitos Wikimedia Commonsissa
Espanjalaistyylisiä rakennuksia Iquitosissa kuminousukauden ajalta.
Iquitosin liikennettä: busseja, motocarroja, moottoripyöriä.
Iquitosin ilmasto
Hideki Yukawa

| Hideki Yukawa> 湯川 秀樹 |
| --- | --- |

Henkilötiedot
Koko nimi:  湯川 秀樹
Syntynyt: 23. tammikuuta 1907 Tokio, Japani
Kuollut: 8. syyskuuta 1981 (74 vuotta) Kioto, Japani
Koulutus ja ura
Tutkinnot:  Kioton yliopisto
Instituutti:  Kioton yliopisto Osakan yliopisto
Tutkimusalue:  Fysiikka
Palkinnot:   Nobelin fysiikanpalkinto (1949)
 Nimikirjoitus
Hideki Yukawa (jap. 湯川 秀樹, Yukawa Hideki, 23. tammikuuta 1907 – 8. syyskuuta 1981) oli japanilainen teoreettinen fyysikko, joka kehitti mesonien olemassaolon ennustaneen vahvan vuorovaikutuksen selittävän kenttäteorian. Hän oli ensimmäinen Nobelin palkinnon saanut japanilainen.
Yukawa valmistui 1929 Kioton yliopistosta. Valmistumisensa jälkeen hän toimi vuosina 1932–1939 Kioton yliopistossa luennoitsijana ja Osakan yliopistossa myös professorina. Vuonna 1932 hän meni naimisiin ja sai vaimonsa Sumikon kanssa kaksi poikaa nimeltä Harumi ja Takaaki.
Yukawa oli hyvin kiinnostunut alkeishiukkasia käsittelevistä teorioista. Osakan yliopistossa työskennellessään hän julkisti kuuluisan teoriansa mesoneista On the Interaction of Elementary Particles. I. vuonna 1935 lehdessä Proc. Phys.-Math. Soc. Japan, 17, p. 48. Julkaisussa hän ehdotti uudenlaista kenttäteoriaa, joka ennusti mesonien olemassaolon. Yukawa suoritti tohtorin tutkinnon teoreettisesta fysiikasta 1938, minkä jälkeen hänet nimettiin professoriksi Kioton yliopistoon. Vuonna 1947 Cecil F. Powell kumppaneineen julkaisi ensimmäisen tutkimuksen, jossa oli löydetty kokeellisesti mesoni. He olivat löytäneet π-mesonin eli pionin. Monien muiden palkintojen ja kunnianosoitusten ohella Yukawalle myönnettiin mesoneita koskevasta teoriasta Nobelin fysiikanpalkinto 1949.
Aiheesta muualla

Hideki Yukawan elämäkerta. Nobelprize.org. (englanniksi)
Kuvia tai muita tiedostoja aiheesta Hideki Yukawa Wikimedia Commonsissa
Isoukonkorento

| Isoukonkorento |
| --- | --- |
 Koiras
Uhanalaisuusluokitus
 Elinvoimainen  
  
Suomessa:
 Elinvoimainen  
Tieteellinen luokittelu
Kunta::  Eläinkunta, Animalia
Pääjakso::  Niveljalkaiset, Arthropoda
Luokka::  Hyönteiset, Insecta
Lahko::  Sudenkorennot, Odonata
Alalahko::  Aitosudenkorennot, Anisoptera
Heimo::  Ukonkorennot, Aeshnidae
Suku::  Aeshna
Laji::  crenata
Kaksiosainen nimi
 Aeshna crenata  Hagen, 1856 
Synonyymit
 Aeschna gigas Bartenev, 1908  Aeshna nigroflava Martin, 1908 
Katso myös
   Isoukonkorento Wikispeciesissä   Isoukonkorento Commonsissa 
Infobox OKNimi-testi OKIUCN-testi OK: 
Isoukonkorento (Aeshna crenata) on suurikokoinen ukonkorentoihin kuuluva sudenkorento.
Ulkonäkö ja koko

Pääväriltään isoukonkorennon koiras on kirkkaan sininen. Naaras on ainoa ukonkorento, jolla on siivissään tummat värialueet. Korennon siipien kylkisuonet siiven etureunassa ovat etenkin koirailla tummat.
Isoukonkorennon ulkonäkö on samankaltainen kuin rannikko- sini- ja suoukonkorennon. Korennon keskiruumiin sivuilla kulkevat viivat ovat yhteensä suunnilleen niiden väliin jäävän tumman alueen paksuiset ja kohtalaisen leveät. Viivoista etummaisen takayläreunasta ojentuu alas vaalea kärki. Korennon otsassa oleva T:n muotoinen kuvio on paksu varrestaan. Koiraan tuntomerkkeihin kuuluvat myös ylemmät perälisäkkeet, joiden keskiosan yläpinnalla on isokokoisten kyhmyjen rivi. Isoukonkorentokoiras eroaa rannikkoukonkorentokoiraasta myös alempien perälisäkkeiden perusteella. Ne ovat isoukonkorennolla pitemmät suhteessa ylempiin kuin rannikkoukonkorennolla.
Isoukonkorennolla on 58–65 mm pitkä takaruumis ja 48–54 mm pitkä takasiipi. Laji on Euroopan sudenkorennoista suurikokoisin.
Elintavat

Lajin aikuisia yksilöitä tavataan Suomessa lennossa kesäkuun lopulta syyskuun puoliväliin. Päälentoaika on heinäkuun puolestavälistä elokuun lopulle. Lajin koirailla on tapana lentää jatkuvaa lentoa eikä sini- ja suoukonkorennon tapaan pysähdellä ilmassa paikoilleen. Ne lentävät myös näitä kauempana vesistöjen yllä.
Levinneisyys ja elinympäristö

Isoukonkorennon elinalue painottuu itäiseen Euraasiaan. Lajin läntiset elinalueet ovat Suomessa, Latviassa, Liettuassa ja Valko-Venäjällä. Venäjällä lajia esiintyy Kamtšatkalle ja Sahalinille asti. Suomessa lajia tavataan erityisesti sisämaassa maan eteläosissa, mutta myös Vaasan seudulla. Laji on Suomessa harvinainen, vähälukuinen ja paikallinen.
Aiheesta muualla

Isoukonkorento Korentowikissä
Naaras
Intianaavikkokiuru

| Intianaavikkokiuru |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Kiurut Alaudidae
Suku::  Aavikkokiurut Ammomanes
Laji::  phoenicura
Kaksiosainen nimi
 Ammomanes phoenicura  (Franklin, 1831) 
Katso myös
   Intianaavikkokiuru Wikispeciesissä   Intianaavikkokiuru Commonsissa 
Infobox OKNimi-testi OKIUCN-testi OK: 
Intianaavikkokiuru (Ammomanes phoenicura) on intialainen varpuslintu. Sen elinympäristö käsittää lähes koko Intian niemimaan lukuun ottamatta pohjoisimpia osia; se pesii epäsäännöllisesti myös Koillis-Pakistanissa. James Franklin kuvaili lajin holotyypin Vindhyasta, Benaresin ja Gurrah Mundeln väliltä Intian Narbuddasta 1831.
IMac

Alumiininen Apple iMac vuodelta 2010
iMac on sarja Applen valmistamia pöytätietokoneita, jotka kuuluvat Macintosh -tietokoneisiin. Ensimmäiset iMacit tulivat markkinoille 1998 ja vuonna 2003 Apple vaihtoi iMac:ien ulkonäköä. Yhteinen piirre kaikille iMaceille on tietokoneen keskusyksikön sijoittuminen näyttölaitteen yhteyteen.
2000-luvulla iMac on ollut iPodin ohella merkittävä Applen markkina-arvon nostattaja. Omaleimaisen ulkonäkönsä ansiosta laitteella on näkyvä asema populaarikulttuurissa.
10. tammikuuta 2006 iMacista tuli Applen ensimmäinen mikrotietokone, joka käytti Intelin suoritinta.
Historia

Steve Jobsin johdolla Applen laajaa tietokonemallistoa supistettiin vuonna 1997, tarkoituksena oli selkeyttää yhtiön tuotevalikoimaa. Vuoden loppuun mennessä Macintosh Performa-sarja lopetettiin ja Power Macintosh G3 -sarja jäi yksin edustamaan pöytätietokoneiden malleja. 7. maaliskuuta 1998 Apple ilmoitti uuden iMac-sarjan valmistelemisesta, joka suunnattiin Performa-mallien korvaajaksi. iMacien myynti alkoi 15. elokuuta 1998, tapauksella oli merkittävä vaikutus sekä Applen että mikrotietokoneteollisuuden kehitykseen.
iMacin nimeä suunniteltaessa etuliite ”i” (engl. minä) perusteltiin yhtiön sisällä siten, että se viittaa internetiin, mielikuvitukseen (engl. imagination) ja yksilöllisyyteen (engl. individual). Ajatuksena oli, että i-kirjainta voitaisiin jatkossa käyttää muissakin tuotenimissä, mikä tapahtuikin.
iMacien tullessa markkinoille Apple oli ainoa tietokoneiden valmistaja, joka valmisti näyttölaitteen ja keskusyksikön samassa kotelossa sisältäviä laitteita. Ulkonäöltään iMac poikkesi suuresti kilpailijoistaan: kirkkaansiniseen muovikuoreen sijoitettu, munanpuolikkaan muotoinen laite oli aivan muuta, mitä tavallisesti kulmikkailta ja kömpelönnäköisiltä, harmailta mikrotietokoneilta osattiin odottaa. Jonathan Iven muotoilemassa laitteessa oli 15-tuumainen kuvaputkinäyttö, jonka sisältä löytyi emolevy, suoritin, keskumuisti, kovalevy ja muut komponentit. Laitteen päällä oli kantokahva ja oikeanpuoleisella sivulla luukku konetilaan. Koneen alaosassa oli sisäänrakennetut kaiuttimet. iMacin hinta Yhdysvaltain kuluttajamarkkinoilla oli 1 299 dollaria.
Macintoshin perinteiset liitännät (Apple Desktop Bus, SCSI ja GeoPort) korvattiin USB-porteilla ja levykeasema jätettiin pois. Ratkaisut olivat ainutlaatuisia ja aiheuttivat paljon keskustelua. Ilman ulkoisen USB-levykeaseman hankkimista iMacilla ei voinut siirtää edes pieniä tiedostoja ilman lähiverkkoyhteyttä. iMacin hiiri sai myös kirkkaan muovisen ulkoasun ja se muotoiltiin kiekon muotoiseksi. Hiiri oli muotonsa takia hankala käytössä, mutta Apple jatkoi sen toimittamista vastalauseista huolimatta. iMacin näppäimistö oli edeltäjiään pienempi ja väriltään musta.
Historia > Tekniikka

Apple oli ollut osallisena CHRP-projektissa, jonka tavoitteena oli luoda PowerPC Reference Platformin ja IBM:n PowerPC-suorittimen pohjalta kaikille käyttöjärjestelmille yhteinen, ohjelmistoriippumaton laitealusta Microsoftin Windowsiin ja Intelin suorittimiin perustuvan WINTEL-alustan kilpailijaksi.
Projekti ei tuottanut odotetunkaltaisia tuloksia, mutta sen parissa saadut kokemukset vaikuttivat iMacin suunnitteluun[lähde? ]. Ensimmäisessä iMacissa oli 233 MHz:n PowerPC G3 -suoritin, samaa suoritinta käytettiin Applen ammattikäyttöön suunnitelluissa Power Macintosh -malleissa.  iMacin suoritinvälimuisti oli 512 KB ja väylänopeus 116.6 MHz. Laitteessa oli 4 GB:n kiintolevy, 32 MB keskusmuistia, 2 MB näyttömuistia ja käyttöjärjestelmänä toimi Mac OS 8.1, joka vaihdettiin pian Mac OS 8.5:een. iMacin etupaneelissa olleet infrapunaportti ja kelkkatoiminen CD-ROM asema kopioitiin Applen kannettavista tietokoneista. Ensimmäisissä iMaceissa ei ollut tilaa laajennuksille, lukuun ottamatta Applen omaa, "mezzanine slot" -nimellä kutsuttua liitäntää. Portti suunniteltiin Applen käyttöön, mutta sille ilmestyi myös muutamia kolmannen osapuolen lisälaitteita.
Päivitykset

Ensimmäisen iMacin ilmestyttyä markkinoille Apple on julkaissut jatkuvasti uusia, päivitettyjä iMac-malleja. Tavallisimpina päivityksen kohteena ovat olleet suorittimet, näyttömuisti ja kiintolevy. Ensimmäinen Bondi Blue -värinen iMac korvattiin pian joukolla eri värisiä malleja. Ensimmäisen sarjan koneet olivat saatavilla väreissä Blueberry (sininen), Strawberry (punainen), Tangerine (ruskea), Grape (violetti) ja Lime (vihreä). Kelkattomien iMacien valikoimaa olivat Graphite (harmaa), Ruby (punainen), Sage (vihreä), Snow (valkoinen) ja Indigo (sininen) sekä sini-valkopilkullinen Blue Dalmatian ja monivärinen Flower Power. Myöhemmin iMacin koteloa muotoiltiin kevyesti uudelleen ja kelkallinen CD-ROM -asema vaihdettiin kelkattomaan malliin. Ominaisuuksiin kuuluivat FireWire, vapaasti virtaava (ilman tuuletinta) jäähdytysmekanismi ja mahdollisuus langattomaan verkkoyhteyteen lisävarusteena hankittavan AirPortin muodossa. Tämän mallin iMaceja myytiin maaliskuulle 2003 saakka, sillä ne käyttivät Mac OS 9 -käyttöjärjestelmää, jota osa asiakkaista halusi käyttää Mac OS X:n sijaan.
USB, FireWire, Ethernet- ja modeemiyhteys, Bluetooth ja langaton verkkoyhteys kuuluivat seuraavaksi kaikkien Applen tietokoneiden vakiovarusteisiin. Applen jatkaessa iMacien päivitettyjen mallien julkaisemista, iMac-termi vakiintui kotikäyttöön suunnattujen mikrotietokoneiden nimeksi. Myöhemmät iMac-versiot ovat olleet ensimmäisiä iMaceja kalliimpia, eivätkä ole saavuttaneet ensimmäisen iMac-malliston myyntilukuja.
Päivitykset > G4, G5 iMacit ja eMac

Vuoteen 2002 mennessä 15-tuumainen kuvaputkinäyttö ja G3-suoritin olivat vanhentunutta tekniikkaa. Tammikuussa 2002 Apple julkaisi uuden iMacin, joka poikkesi vanhoista malleista sekä ulkonäöltään että tekniikaltaan. iMac G4 koostui 15-tuumaisesta nestekidenäytöstä, joka yhdistyi liikuteltavan varren kautta puolipallon muotoiseen, keskusyksikön sisältävään jalustaan. Myöhemmin näyttö laajennettiin 17-tuumaiseksi ja lopulta 20-tuumaiseksi. Nestekidenäytön korkea valmistushinta kuvaputkinäyttöön verrattuna pakotti Applen nostamaan iMacin hintaa.
iMac G3:n poistuttua markkinoilta Apple julkaisi oppilaitosten käyttöön suunnitellun eMacin huhtikuussa 2002. eMac sisälsi G4-suorittimen ja 17-tuumaisen kuvaputkinäytön, ulkonäöltään laite muistutti ensimmäisiä iMaceja. eMacia myytiin vuosina 2002–2005 myös kuluttajamarkkinoilla, jossa se täytti matalakustannuksisten Apple-tietokoneiden puutteen.
Elokuussa 2004 iMacit päivitettiin käyttämään uutta PowerPC G5 -suoritinta ja keskusyksikkö siirrettiin näytön jalustasta näyttöpaneelin taakse. Uudella suunnittelulla iMac saatiin näyttämään paksulta nestekidenäytöltä. Myöhemmin laitteen muotoa ohennettiin ja siihen lisättiin sisäänrakennettu iSight-kamera ja FrontRow-multimediakeskus.
Päivitykset > Intel

Steve Jobs ilmoitti 10. tammikuuta 2006 Macworld Conference and Expo -messuilla tulevan iMacin olevan Applen ensimmäinen Intelin suoritinta käyttävä tietokone. iMacin ulkoasu, hinta ja komponentit pysyivät samoina edellisen iMac G5:n kanssa. Applen mukaan Intelin suorittimella varustettu iMac on 2–3 kertaa PowerPC:llä varustettua iMacia tehokkaampi.
Mallit > iMac G3

15. elokuuta 1998 – iMac 233 MHz (Revision A) (M6709LL/A). 233 MHz suoritin. ATI Rage IIc -näytönohjain 2 MB SGRAM muistilla. Väri: Bondi Blue. Uudelleenkäynnistyspainike sivupaneelissa.
17. lokakuuta 1998 – iMac 233 MHz (Revision B) (M6709LL/B). Kevyt päivitys edelliseen, sisältää Mac OS 8.5, ATI Rage Pro -näytönohjain 6 MB SGRAM muistilla, uudelleenkäynnistys virtanappia painamalla.
5. tammikuuta 1999 – iMac 266 MHz (Revision C, "Five Flavors") (M7389LL/A, M7345LL/A, M7392LL/A, M7390LL/A, M7391LL/A). 266 MHz suoritin. IrDA- ja mezzanine-portit poistettu. ATI Rage Pro Turbo -näytönohjain 6 MB SGRAM muistilla. Värit: Strawberry (punainen), Blueberry (sininen), Lime (vihreä), Grape (violetti), ja Tangerine (oranssi). Hinta 100 dollaria alhaisempi edellisin malleihin nähden.
14. huhtikuuta 1999 – iMac 333 MHz (Revision D). 333 MHz suoritin. Erilainen hiiri.
Mallit > iMac G3 (kelkaton)

5. lokakuuta 1999 – iMac/iMac DV/iMac DV SE. Ensimmäinen malli FireWire-tuella, lukuun ottamatta 350 MHz:n (Blueberry) mallia. 350 MHz tai 400 MHz suoritin, kelkaton optinen asema, värivaihtoehdot kuin edelliset iMacit, lisäksi harmaa. 400 MHz malleissa Firewire. Näytönohjain ATI Rage 128 Pro Graphics, 8 MB VRAM.
19. heinäkuuta 2000 – iMac/iMac DV/iMac DV+/iMac DV SE. Suoritinvaihtoehdot 350 MHz, 400 MHz, 450 MHz tai 500 MHz, väri Graphite (harmaa), Ruby (punainen), Snow (valkoinen), Indigo (sininen) tai Sage (vihreä). Firewire kaikissa malleissa lukuun ottamatta 350 MHz suorittimella varustettua mallia.
22. helmikuuta 2001 – Kuvioidut iMacit. Suoritinvaihtoehdot 400 MHz, 500 MHz (PPC 750CXe) tai 600 MHz (PPC 750CXe). Väri Indigo (sininen) tai Graphite (harmaa), tai "Blue Dalmatian" tai "Flower Power" -kuviointi. 750CXe-piirillä varustetut mallit sisältävät Pangea-emolevyn ja integroidun 16 MB ATI Rage 128 Ultra näytönohjaimen.
18. heinäkuuta 2001 – (kesä 2001). Suoritinvaihtoehdot 500 MHz, 600 MHz tai 700 MHz (PPC750CXe). Väri Indigo (sininen), Graphite (harmaa) ja Snow (valkoinen). Tammikuusta 2002 alkaen vain sinisiä malleja 600 MHz ja 700 MHz suorittimilla. Lakkautettu heinäkuussa 2002.
Mallit > iMac G4

7. tammikuuta 2002 – Litteänäyttöiset iMacit, emolevy ja muut komponentit siirretty näytön takaa näytön pyöreään jalustaan. Suoritinvaihtoehdot G4-tyypin 700MHz ja 800MHz (M9250LL/A), väri valkoinen. 15" LCD.
17. heinäkuuta 2002 – Uusi 800 MHz suorittimella varustettu malli (M8812LL/A), jossa 17" näyttö ja parempi näytönohjain.
4. helmikuuta 2003 – Myynnissä vain kaksi mallia, 15" tuumaisella näytöllä varustettu vanha malli ja 1,0 GHz:n suorittimella ja 17" näytöllä varustettu (M8935LL/A), johon on saatavilla AirPort Extreme ja Bluetooth.
Elokuu 2003 – iMacin 15" ja 17" -mallit päivitetään 1.0GHz ja 1.25GHz nopeuteen (M9285LL/A, M9168LL/A). Uudet varusteet sisältävät myös USB 2.0 ja DDR-muistin ja molempiin on saatavilla AirPort Extreme ja Bluetooth.
18. marraskuuta 2003 – iMac G4 20" (M9290LL/A) käyttää 1680 × 1050 resoluutiota ja sisältää 1.25GHz G4-suorittimen.
Mallit > iMac G5

31. elokuuta 2004 – Litteänäyttöiset iMacit, joissa emolevy ja muut komponentit löytyvät jälleen näytön takaa. Variaatiot 17" ja 20" näytöillä sekä 1.6Ghz ja 1.8GHz PowerPC G5 -suorittimilla (M9363LL/A, M9249LL/A, M9250LL/A). Varusteina Serial ATA kovalevy, (Educational -mallissa ATA -kovalevy), Nvidia GeForce 5200 Ultra GPU -näytönohjain, USB 2.0, FireWire ja V.92 modeemi.
3. toukokuuta 2005 – "Rev. B", uudet versiot iMac G5 -koneista, joissa on vallitsevan valon kirkkauden tunnistimet, joilla näytön kirkkaus säätyy automaattisesti. Mallit ovat 17" 1.8 GHz (M9843LL/A), 17" 2.0 GHz (M9844LL/A) ja 20" 2.0 GHz (M9845LL/A). Vakiovarusteena 512 MB RAM-muisti, Airport Extreme, Bluetooth 2.0+EDR ja ATI Radeon 9600 -näytönohjain 128 MB VRAM muistilla. 10/100 -verkkokortti päivitetty 10/100/1000 nopeuteen. Käyttöjärjestelmä Mac OS X v10.4.
12. lokakuuta 2005 – iMac G5 Rev. C, mallit 17" 1.9 GHz (MA063L/A) ja 20" 2.1 GHz (MA064L/A), joissa sisäänrakennettu iSight -kamera, Apple Remote -kauko-ohjain, 512 MB PC2-4200 (533 MHz) DDR2, Mighty Mouse, PCI Express ATI Radeon X600 (17" mallissa Pro, 20" mallissa XT) näytönohjain 128 MB DDR VRAM ja Front Row. Helmikuusta maaliskuuhun 2006 vain 20" malleja myytiin, jonka jälkeen iMac G5:n tuotanto lakkautettiin.
Mallit > iMac Core Duo

10. tammikuuta 2006 – iMacit siirtyvät käyttämään Intelin suorittimia. Mallit ovat 17" 1.83 GHz (MA199LL) ja 20" 2.0 GHz (MA200LL), joissa 32-bit Intel Core Duo -suoritin, PCI Express ATI Radeon X1600 näytönohjain 128 MB GDDR3 VRAM muistilla ja 512 MB PC2-5300 (667 MHz) DDR2 SO-DIMM SDRAM.
Mallit > iMac Core 2 Duo

6. syyskuuta 2006 – iMacien suorittimet päivitettiin 64-bittisiin Intel Core 2 Duo -suorittimiin. Markkinoille tuotiin 17" ja 20" mallien rinnalle uusi 24" malli.
7. elokuuta 2007 – 17" malli poistui markkinoilta. iMac sai uuden alumiinisen ulkonäon. Näytönohjaimet päivitettiin tehokkaampiin ATI Radeon 2400 XT ja HD 2600 PRO -malleihin. Näyttöjen muovinen mattapinta vaihtui kiiltäväksi lasipinnaksi.
Mallit > iMac Core 2 Duo > iMac koulutusalan kokoonpanot

Myynnissä vain oppilaitoksille.
5. heinäkuuta 2006 – Apple korvaa eMacit iMacin kevennetyllä versiolla, jossa 17" näyttö, 1.83 GHz Intel Core Duo suoritin, 512 MB PC2-5300 (667 MHz) DDR2 SO-DIMM SDRAM, Intel GMA 950 näytönohjain, USB 2.0, FireWire, AirPort Extreme ja iSight, käyttöjärjestelmänä Mac OS X 10.4.
iMac-sarjan mallit
Triviaa

Ensimmäisen iMacin ominaisuutena pidettiin tehdaspakatun koneen nopeaa käyttöönottoa. Yhteyden ottaminen Internetiin oli mahdollista kymmenen minuutin sisällä paketin aukaisemisesta.
Aiheesta muualla

Wikimedia Commonsissa on kuvia tai muita tiedostoja aiheesta .
Apple Suomen iMac-sivut
Applen tuotteiden tekniset tiedot (englanniksi)
Apple Macintosh
| --- | --- |
Compact Macintosh (Classic):   Macintosh 128K  Macintosh 512K  Macintosh 512Ke  Macintosh Plus  Macintosh SE SE FDHD  Macintosh SE/30  Macintosh Classic  Macintosh Classic II  Macintosh Color Classic  Macintosh Color Classic II 
II:   Macintosh II  Macintosh IIx  Macintosh IIcx  Macintosh IIci  Macintosh IIfx  Macintosh IIsi  Macintosh IIvi  Macintosh IIvx 
LC:   Macintosh LC  Macintosh LC II  Macintosh LC III  Macintosh LC III+  Macintosh LC 475  Macintosh LC 520  Macintosh LC 550  Macintosh LC 575  Macintosh LC 580  Macintosh LC 630 
Centris/Quadra:   Centris 610  Centris 650  Centris 660AV  Quadra 605  Quadra 610  Quadra 630  Quadra 650  Quadra 660AV  Quadra 700  Quadra 800  Quadra 840AV  Quadra 900  Quadra 950 
Power Macintosh:   Power Macintosh 4400  Power Macintosh 5200 LC  Power Macintosh 5260 LC  Power Macintosh 5400  Power Macintosh 5500  Power Macintosh 6100  Power Macintosh 6200  Power Macintosh 6300  Power Macintosh 6400  Power Macintosh 6500  Power Macintosh 7100  Power Macintosh 7200  Power Macintosh 7300  Power Macintosh 7500  Power Macintosh 7600  Power Macintosh 8100  Power Macintosh 8200  Power Macintosh 8500  Power Macintosh 8600  Power Macintosh 9500  Power Macintosh 9600  Power Macintosh G3  Power Macintosh G4 Cube  Power Macintosh G4  Power Macintosh G5 
Muut mallit:   XL  Portable  Performa  TV  Twentieth Anniversary Macintosh  iMac  eMac  Mac mini  Mac Pro 
Kannettavat:   PowerBook PowerBook 100  iBook  MacBook  MacBook Air  MacBook Pro 
Palvelimet:   Apple Network Server  Apple Workgroup Server Workgroup Server 9150  Xserve 
Muuta:  Luettelo Macintosh-malleista
Käyttöjärjestelmät:   Mac OS  macOS 
Ensimmäinen kiekon muotoinen hiiri.
iMac G3:n kolmetoista värivaihtoehtoa
eMac noudattaa suunnittelussaan alkuperäisen iMacin linjaa.
Ensimmäisen sukupolven iMac G3.
iMac G4:n näyttö oli kiinni liikkuvan varren päässä.
Apple iMac G5
Apple iMac Core 2 Duo
Halo of Gunfire (EP)

| Halo of Gunfire Halo of Gunfire |
| --- | --- | --- |

EP-levyn tiedot
 Julkaistu: 28. heinäkuuta 2008
 Tyylilaji: death metal
 Kesto: 12.11
 Levy-yhtiö: High Fidelity Records
Halo of Gunfiren muut julkaisut
|   | Halo of Gunfire 2008 | Conjuring the Damned 2010 |
Halo of Gunfire on saman nimisen death metal -yhtyeen EP-levy. Se julkaistiin vuonna 2008 levymerkillä High Fidelity.
Kappaleet

Story Time – 4.51
Banana Split – 3.35
The Cave – 3.45
Kokoonpano

Max McCoy – laulu
Logan Bennett – kitara
Cal Martinez – kitara
Daniel Anderson – bassokitara
Taylor Bennett – rummut
Kokoonpano > Muut tekijät

Benchen – äänittäjä
Blake Dahlia – grafiikka
Frank Hayes – layout